
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 91 

18 Μαίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέων τριών (3) κτηρίων 
που βρίσκονται επί της Λ. Ελευθερίας εντός του 
«ιστορικού τόπου» της Φλώρινας και καθορισμός 
ειδικών όρων και περιορισμών δόμησης αυτών. 1 

Διόρθωση του ονόματος του φερόμενου ως ιδιοκτή¬ 
τη Αναστασίου Παπαλά και αναδημοσίευση του 
χαρακτηρισμού ως νεώτερου μνημείου του κτη¬ 
ρίου ιδιοκτησίας του, που βρίσκεται επί της οδού 
Τέλλου Άγρα 7, στο Βαρούσι Τρικάλων, του Δή¬ 
μου Τρικκαίων Περιφερειακής Ενότητας Τρικά¬ 


λων, Περιφερείας Θεσσαλίας. 2 

Αυτοδίκαιη άρση της αναγκαστικής απαλλοτρίωσης 
που κηρύχθηκε για την κατασκευή του έργου: «Κα¬ 
τασκευή ανασχετικού φράγματος στη θέση “ΣΑ- 
ΡΑΠΙΟ” Χίου». 3 

Μη έγκριση της άρσης ασυμφωνίας μεταξύ εγκεκρι¬ 
μένου ρυμοτομικού σχεδίου και διαμορφωμένης 
κατάστασης της βορειοδυτικής οικοδομικής γραμ¬ 
μής του Ο.Τ. 527 του Σχεδίου Πόλης Αγρίνιου... 4 

Μη έγκριση της τροποποίησης στο Ο.Τ. 47 σχεδίου 
πόλης Ματαράγκας, Δημ. Ενότητας Αρακύνθου, 
Δήμου Αγρίνιου. 5 


Χαρακτηρισμός ως επείγουσας ανάγκης, της πραγ¬ 
ματοποίησης απαλλοτρίωσης ακινήτων, με την 
σύνταξη πράξης αναλογισμού, προς εφαρμογή 
του εγκεκριμένου ρυμοτομικού σχεδίου Πέτα Δή¬ 
μου Νικολάου Σκουφά Ν. Αρτας, των οδών μετα¬ 
ξύ των Ο.Τ.-Θ2, 05, 09, 56, 74, 93,113,112,111, 97, 86, 

78, 79, 84, 81, 68, 66, 47, 48 και 41. 6 


ΑΠΟΦΑΣΕΙ Σ 

Αριθμ. 640 (1) 

Χαρακτηρισμός ως διατηρητέων τριών (3) κτηρίων που 
βρίσκονται επί της Λ. Ελευθερίας εντός του «ιστο¬ 
ρικού τόπου» της Φλώρινας και καθορισμός ειδικών 
όρων και περιορισμών δόμησης αυτών. 

Η ΥΦΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) Του Ν. 4067/2012 (ΦΕΚ 79/Α') «Νέος Οικοδομικός 
Κανονισμός» και ειδικότερα του άρθρου 6 αυτού. 

β) Του Π.Δ. 358/1986 (ΦΕΚ 158/Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα), που αναφέρεται στο χαρακτη¬ 
ρισμό κτηρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 85/2012 (ΦΕΚ 141/Α721-6-2012) και ειδικότερα 
του άρθρ. 7 που αναφέρεται στην επανίδρυση του Υπουρ¬ 
γείου Μακεδονίας και Θράκης με το σύνολο των υπηρεσι¬ 
ών, αρμοδιοτήτων, οργάνων, θέσεων και προσωπικού που 
έχει η υφιστάμενη κατά την έκδοση του Π.δ/τος Γενική 
Γραμματεία Μακεδονίας- Θράκης του πρώην Υπουργείου 
Ανάπτυξης, Ανταγωνιστικότητας και Ναυτιλίας και των 
φορέων που αυτή επόπτευε, η οποία και καταργείται. 

δ) Του Π.Δ. 24/2015 (ΦΕΚ 20/Α'/27-1-2015) και ειδικότερα 
του άρθρ. 1 που αναφέρει ότι το Υπουργείο Εσωτερι¬ 
κών και Διοικητικής Ανασυγκρότησης συγκροτείται από: 
«....δ) τις Υπηρεσίες του πρώην Υπουργείου Μακεδονίας 
και Θράκης με τις αρμοδιότητες, όργανα, θέσεις και 
προσωπικό όπως αυτά έχουν διαμορφωθεί κατά την 
έκδοση του παρόντος και με τους εποπτευόμενους από 
αυτό φορείς...». 













782 

ε) Την με αριθμ. πρωτ. 1020/19-3-2015 (ΦΕΚ 391/Β7 
23-3-2015) απόφαση του Πρωθυπουργού και του Υπουρ¬ 
γού Εσωτερικών και Διοικητικής Ανασυγκρότησης «Ανά¬ 
θεση αρμοδιοτήτων στην Υφυπουργό Εσωτερικών και Δι¬ 
οικητικής Ανασυγκρότησης, Μαρία Κάλλια - Τσαρουχά». 

2. Τη γνωμοδότηση της οικείας ΕΠΑΕ στις 30-4-2012 
(Πρακτικό 7°). 

3. Την από 4-6-2013 αιτιολογική έκθεση του Υπουρ¬ 
γείου Εσωτερικών και Διοικητικής Ανασυγκρότησης (π. 
Υπουργείο Μακεδονίας και Θράκης) και την με αριθμ. 
πρωτ. 1517/12/2-7-2013 κοινοποίησή της. 

4. Τα με αριθμ. πρωτ. 1644/19-6-2013 (ΥΜΑΘ 3003/ 
25-6-2013), 21726/β/6-8-2013 (ΥΜΑΘ 3739/8-8-2013) και 
24340/10-5-2013 (ΥΜΑΘ 3379/15-7-2013), 21726/25-6-2013 
(ΥΜΑΘ 3160/2-7-2013) και 2051/6-8-2013 (ΥΜΑΘ 3768/ 
12-8-2013) έγγραφα του Δήμου Φλώρινας με τα οποία 
ενημέρωσε για την παραλαβή της αιτιολογικής έκθεσης 
και έστειλε στην Υπηρεσία μας αποδεικτικά τοιχοκόλλη¬ 
σής της, στοιχεία ανάρτησής της στη διαδικτυακή πύλη 
του Δήμου, δημοσίευσης πρόσκλησης και καθαίρεσης. 

5. Την με αριθμ. πρωτ. ΥΜΑΘ 3605/29-7-2013 αίτηση 
της Μαρίας Δάρδα. 

6. Την με αριθμ. πρωτ. ΥΜΑΘ 4050/30-8-2013 ένστα¬ 
ση του Νικολάου Αλέξανδρου Χάσου και την με αριθμ. 
πρωτ. ΥΜΑΘ 4167/6-9-2013 ένσταση της Αθηνάς - Μαρ- 
κίας Δούφου και της Περσεφόνης Δούφου. 

7. Την από 27-5-2014 εξέταση ένστασης της Διεύθυν¬ 
σης Περιβάλλοντος και Πολιτισμού του Υπουργείου 
Εσωτερικών και Διοικητικής Ανασυγκρότησης (π. ΥΜΑΘ). 

8. Τη γνωμοδότηση του Κεντρικού Συμβουλίου Αρχιτε¬ 
κτονικής του Υπουργείου Μακεδονίας και Θράκης στη 
συνεδρίασή του με αριθμ. 2/12-2-2015 (θέμα 6°) υπέρ του 
χαρακτηρισμού ως διατηρητέου του κτηρίου επί της 
Α. Ελευθερίας 49-51-53, καθώς και της αυλής και του 
περιβόλου του και ως διατηρητέων των κελυφών των 
κτηρίων επί της Λ. Ελευθερίας 41 και Λ. Ελευθερίας 55, 
αποφασίζουμε: 

1. Απορρίπτουμε την ένσταση του Νικολάου Αλέξαν¬ 
δρου Χάσου που αφορά στο χαρακτηρισμό ως διατηρη¬ 
τέου του κελύφους του κτηρίου που βρίσκεται επί της 
Λ. Ελευθερίας (Μητροπολίτη Α. Καντιώτη) 41 (πρώην Λ. 
Ελευθερίας 45) (κτήριο Α), για τους λόγους που αναφέ- 
ρονται στην από 27-5-14 εξέτασή της. 

2. Απορρίπτουμε την ένσταση των Αθηνάς - Μαρκί- 
ας Δούφου και Περσεφόνης Δούφου που αφορά στο 
χαρακτηρισμό ως διατηρητέου του κτηρίου που βρί¬ 
σκεται επί της Λεωφόρου Ελευθερίας (Μητροπολίτη Α. 
Καντιώτη) 49-51-53 (πρώην Λ. Ελευθερίας 53-55) (κτήριο 
Β), για τους λόγους που αναφέρονται στην από 27-5- 
2014 εξέτασή της. 

3. Χαρακτηρίζουμε ως διατηρητέα τρία (3) κτήρια που 
βρίσκονται επί της Λ. Ελευθερίας εντός του «ιστορικού 
τόπου» της Φλώρινας, όπως φαίνονται με διαγράμμιση, 
στο τοπογραφικό διάγραμμα σε κλ. 1:1000, που θεωρή¬ 
θηκε από τη Διεύθυνση Περιβάλλοντος και Πολιτισμού 
του Υπουργείου Εσωτερικών και Διοικητικής Ανασυ¬ 
γκρότησης (π. ΥΜΑΘ), για τους παρακάτω λόγους: 

α) Πρόκειται για αξιόλογα κτίσματα που χτίστηκαν 
στις αρχές του εικοστού 20 ου αιώνα ή του μεσοπολέμου 
και είναι στοιχεία της αρχιτεκτονικής κληρονομιάς που 
αξίζει να διατηρηθούν (διακρίνονται στοιχεία λαϊκής, 
νεοκλασικής και εκλεκτικιστικής αρχιτεκτονικής). 


β) Εντάσσονται σε ομάδα ομοειδών κτηρίων, αποτε¬ 
λούν αξιόλογο αρχιτεκτονικό και πολεοδομικό σύνολο 
στον ιστορικό τόπο της Φλώρινας και μαρτυρούν μέρος 
της οικονομικής και κοινωνικής δομής της πόλης της 
εποχής αυτής. 

γ) Παρουσιάζουν σημαντική πολιτιστική αξία, αναδει- 
κνύουν τον αρχιτεκτονικό πλούτο της πόλης και συμ¬ 
βάλλουν στη διατήρηση της ιστορικής, πολιτιστικής 
μνήμης και φυσιογνωμίας της πόλης της Φλώρινας. 

δ) Η διατήρησή τους θα συμβάλλει στην περαιτέρω 
διάσωση των αξιόλογων κτηρίων στην περιοχή. 
Ειδικότερα: 

Α) Χαρακτηρίζεται ως διατηρητέο το κέλυφος του 
κτηρίου, που βρίσκεται επί της Λεωφόρου Ελευθερίας 
(Μητροπολίτη Α. Καντιώτη) 41 (πρώην Λ. Ελευθερίας 45) 
(Κτήριο Α), φερόμενο ως ιδιοκτησία Ν. Χάσου (σύμφωνα 
με τη με αρ. 304 καρτέλα του), καθώς και της αυλόπορ¬ 
τας του, για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα (διώροφο λαϊκό κτήριο 
με τετράριχτη κεραμοσκεπή στέγη, νεοκλασικές επι¬ 
δράσεις, αύλειο χώρο και περίβολο εντός του οποίου 
υπάρχουν και άλλα βοηθητικά κτίσματα παραδοσιακής 
αρχιτεκτονικής). 

β) Αποτελεί παραδοσιακό κτίσμα των αρχών του 
20 ου αιώνα με νεώτερες επεμβάσεις της εποχής του 
μεσοπολέμου, που παραπέμπουν σε μία τοπικού χαρα¬ 
κτήρα αρχιτεκτονική της εποχής εκείνης, με επιρροές 
των ευρωπαϊκών ρευμάτων (π.χ. υψίκορμα ανοίγματα, 
ψευδοπαραστάδες, διακοσμητικό κλειδί στα παράθυρα, 
διακοσμητική ζώνη κ.ά.). 

γ) Το εν λόγω κτήριο γειτνιάζει με το διατηρητέο 
κτήριο επί της Λ. Ελευθερίας 41, αλλά και βρίσκεται 
πολύ κοντά με το κτήριο Β της παρούσας έκθεσης, 
δημιουργώντας με αυτά μία ενότητα ομοειδών κτηρίων, 
ένα ανάπτυγμα, μία ενδιαφέρουσα οπτική συνέχεια και 
συνοχή. 

δ) Λόγω της μορφής και της θέσης του, συντελεί στην 
αναγνώριση της συνέχειας του παραδοσιακού αστικού 
τοπίου της Φλώρινας, καθώς και στην ανάδειξη της 
φυσικής και πολιτιστικής κληρονομιάς της. 

ε) Βρίσκεται στον ιστορικό τόπο της Φλώρινας, στα 
όρια του αστικού τοπίου με το φυσικό περιβάλλον (το 
βουνό), σε μία περιοχή με πλούσιο απόθεμα της αρχι¬ 
τεκτονικής κληρονομιάς της πόλης και με ένα ιδιαίτερο 
φυσικό τοπίο, που πρέπει να προστατευτεί στο σύνολό 
της για αρχιτεκτονικούς, περιβαλλοντικούς, πολεοδομι- 
κούς, κοινωνικούς και αισθητικούς λόγους. 

Β) Χαρακτηρίζεται ως διατηρητέο το κτήριο επί της 
Λεωφόρου Ελευθερίας (Μητροπολίτη Α. Καντιώτη) 49- 
51-53 (πρώην Λ. Ελευθερίας 53-55) (Κτήριο Β), φερόμενο 
ως ιδιοκτησία Λιάτση - Δώδου (σύμφωνα με την με αρ. 
306 καρτέλα του), καθώς και της αυλής του και του 
περιβόλου του, για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Είναι νεοκλασικό κτήριο της εποχής του μεσοπο¬ 
λέμου με διακοσμητικό εκλεκτικιστικά στοιχεία, που το 
καθιστούν χαρακτηριστικό δείγμα της αρχιτεκτονικής 
της εποχής και των ευρωπαϊκών επιρροών (π.χ. τριμερή 
κατακόρυφη διάταξη της όψης με γωνιακές τρίπλευρες 
προεξοχές, αψιδωτές διακοσμητικές κόγχες, ημικίονες 
με επίκρανα, αέτωμα μπαρόκ έμπνευσης, πέτρα με μορ- 

φή «μωσαϊκού», μπαλούστρες στο στηθαίο, παραστάδες 
στα ανοίγματα κ.ά.) 

γ) Είναι παλιά κατοικία, που εντυπωσιάζει λόγω της 
θέσης, της αρχιτεκτονικής της και αποτελεί μέρος ενός 
ιδιαίτερα αξιόλογου συνόλου ομοειδών κτηρίων στην 
ίδια περιοχή, που αντιπροσωπεύει και αναδεικνύει το 
παραδοσιακό αστικό τοπίο της Φλώρινας του μεσο¬ 
πολέμου. 

δ) Αποτελεί σημαντικό στοιχείο διάσωσης του πα¬ 
ραδοσιακού ιστού και της οικιστικής οργάνωσης της 
περιοχής συμβάλλοντας στη διατήρηση της ιστορίας 
και της παράδοσής της. 

ε) Βρίσκεται στον ιστορικό τόπο της Φλώρινας, σε 
κεντρικό δρόμο, δίπλα στο ποτάμι, σε μία περιοχή με 
πλούσιο απόθεμα της αρχιτεκτονικής κληρονομιάς της 
πόλης, που πρέπει να προστατευτεί στο σύνολό της 
για αρχιτεκτονικούς, περιβαλλοντικούς, πολεοδομικούς, 
κοινωνικούς και αισθητικούς λόγους. 

Γ) Χαρακτηρίζεται ως διατηρητέο το κέλυφος του 
κτηρίου επί της Λεωφόρου Ελευθερίας (Μητροπολίτη 
Α. Καντιώτη) 55 (πρώην Λ. Ελευθερίας 57) (Κτήριο Γ), 
φερόμενο ως ιδιοκτησία Ιωάννη Σαπουντζή (σύμφωνα με 
την με αρ. 307 καρτέλα του), για τους παρακάτω λόγους: 

α) Το κτήριο είναι αξιόλογο με ιδιαίτερο αρχιτεκτονικό 
και μορφολογικό χαρακτήρα. 

β) Αποτελεί παραδοσιακό κτίσμα των αρχών του 20 ου 
αιώνα με νεώτερες επεμβάσεις της εποχής του μεσο¬ 
πολέμου, που παραπέμπουν σε μία τοπικού χαρακτήρα 
αρχιτεκτονική της εποχής εκείνης, με επιρροές των 
ευρωπαϊκών ρευμάτων (π.χ. έντονος διάκοσμος στο 
επίχρισμα, ψευδοπεσσοί, τοξωτό άνοιγμα, κάθετες πα¬ 
ραστάδες, διακοσμητικά επίκρανα, τόξα αναγεννησιακής 
έμπνευσης κλπ). 

γ) Το εν λόγω κτήριο γειτνιάζει με το παραπάνω κτή¬ 
ριο Β, δημιουργώντας με αυτό μία ενότητα ομοειδών 
κτηρίων σε σειρά, με ένα πολύ ενδιαφέρον ανάπτυγμα 
όψεων, με μία οπτική συνέχεια και συνοχή, που αντιπρο¬ 
σωπεύει και αναδεικνύει το παραδοσιακό αστικό τοπίο 
της Φλώρινας του μεσοπολέμου. 

δ) Βρίσκεται στον ιστορικό τόπο της Φλώρινας, δί¬ 
πλα στο ποτάμι, σε μία περιοχή με πλούσιο απόθεμα 
της αρχιτεκτονικής κληρονομιάς της πόλης, που πρέπει 
να προστατευτεί στο σύνολό της για αρχιτεκτονικούς, 
περιβαλλοντικούς, πολεοδομικούς, κοινωνικούς και αι¬ 
σθητικούς λόγους. 

4. Στο χαρακτηριζόμενο διατηρητέο κτήριο Β, στα 
διατηρητέα κελύφη των κτηρίων Α και Γ και στα διατη¬ 
ρητέα στοιχεία (περίβολο και αυλόπορτα) απαγορεύεται 
κάθε αφαίρεση, αλλοίωση ή καταστροφή των επί μέ¬ 
ρους αρχιτεκτονικών ή διακοσμητικών στοιχείων τους 
και γενικά κάθε επέμβαση που θίγει τον αρχιτεκτονικό 
χαρακτήρα και αλλοιώνει τη μορφή τους. 


5. Επιτρέπονται: 

α) Η επισκευή, ο εκσυγχρονισμός των εγκαταστάσε¬ 
ων, η στατική ενίσχυση, η εσωτερική επέμβαση στη 
διαρρύθμιση του διατηρητέου κτηρίου Β για λόγους 
στατικούς και λειτουργικούς, χωρίς αλλοίωση του αρ¬ 
χιτεκτονικού και μορφολογικού του χαρακτήρα και των 
βασικών αρχών της σύνθεσής του. 

β) Η επισκευή, ο εκσυγχρονισμός των εγκαταστάσεων, 
η στατική ενίσχυση, η εσωτερική επέμβαση στη διαρ¬ 
ρύθμιση των διατηρητέων κελυφών των κτηρίων Α και 
Γ για λόγους στατικούς και λειτουργικούς. 

6. Στο κτήριο Α, 

α) Χαρακτηρίζεται ως διατηρητέο το κέλυφος του 
κτηρίου, το οποίο βρίσκεται στα όρια του περιγράμ¬ 
ματος της τετράριχτης στέγης του διώροφου κτηρίου, 
μαζί με τον εξώστη της πίσω όψης. 

β) Δεν χαρακτηρίζονται ως διατηρητέες οι μεταγενέ¬ 
στερες προσθήκες σε αυτό (γυάλινο στέγαστρο κλπ) 
ούτε τα άλλα κτίσματα του αύλειου χώρου του. 

7. Επιβάλλεται να αποκατασταθούν στην αρχική μορ¬ 
φή τους η θύρα εισόδου και τα ανοίγματα του ισογείου 
του κτηρίου Γ. 

8. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στις στέγες και στις όψεις του 
διατηρητέου κτηρίου Β και των διατηρητέων κελυφών 
των κτηρίων Α και Γ, πλην των αναγκαίων, περιορισμέ¬ 
νων διαστάσεων επιγραφών, στην ελληνική γλώσσα, 
που υποδηλώνουν τη χρήση τους. 

9. Για κάθε επέμβαση στο διατηρητέο κτήριο Β, στα 
διατηρητέα κελύφη Α και Γ και στα διατηρητέα στοιχεία 
(περίβολος, αυλή και αυλόπορτα) απαιτείται ο έλεγχος 
της μελέτης από το αρμόδιο Συμβούλιο Αρχιτεκτονικής 
και η έγκριση αυτής από τη αρμόδια Δ/νση Περιβάλλο¬ 
ντος και Πολιτισμού του Υπουργείου Εσωτερικών και 
Διοικητικής Ανασυγκρότησης (π. ΥΜΑΘ). 

10. Κατά της αποφάσεως αυτής μπορεί να ασκηθεί 
το ένδικο μέσο της αιτήσεως ακυρώσεως ενώπιον του 
Συμβουλίου της Επικράτειας, σύμφωνα με τις διατάξεις 
του άρθρου 46 του Π.Δ. 18/1989 «Κωδικοποίηση Διατά¬ 
ξεων Νόμων για το Συμβούλιο της Επικράτειας». 

11. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

12. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Απριλίου 2015 

Η ΥΦΥΠΟΥΡΓΟΣ 

ΜΑΡΙΑ ΚΟΛΛΙΑ - ΤΣΑΡΟΥΧΑ 



784 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 







&[<χιγ\γοζίο ^ύ^ο<> 


ΐΐΐΐί^ιο ή: Κτί^ίοεηί ι»> Λ.£>£υθιρία$ 

(Κάί^πο^ιΌο Α- ΙΙανΠιάίν^ ^1 . 

Κ.Τ^ιΟ ΕΓ\1 ΤΥ"> 

[ Ηνγ^οίΐργιΐη (\ Αλ^ΊιΐΛ,7η^^--51-4>5 

ΐ/ν^λ^υ Γ · ν\ττ\^\υ ί^ι Κ-έ^&γνϋΥ 

Μλ^ΟΟΤΙΟ^ϊΛ Κ-^Ιΐά/ΙΛ^ 55.. 


^ΥΠΟΥΡΓΕΙΟ ΜΑΚΕΔΟΝΙΑΣ ΚΑΙ ΘΡΑΚΗΣ 

Το τοπογραφικό αυτό διάγραμμα κλίμακας 3 ; 10< Α 
συνοδεύει την με ■ . ..Μ 3 ./^,Μ!.,.·Ζον 5 ! 

Απόφαση Τ4£ 1(^υΛ0υ^66α^£|)ν^ίΜ/^ βιο 

νια το\/χαρακτηρισμό ι«διατηρητέοη/π οοιιαλ/ '' 

. | 


ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό ’0% 


του Δήμου ....^ςΜ^,Ο!^ 
του Νομού ..ΟίΧιυΰβχν.ίΡ^ 
και για τον καθορισμό ειδικών όρων προστασίας 
δόμησης αυτού. 

,Π 


Ζ\../..Χ../2015 
^ενος του Τμήματος 
Ιών και Διατηρητέων Κτιρίων 
Ιβάλλοντος και Πολιτισμού 

¥φ* 




















































































ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


785 


Αριθμ. ΥΠΟΠΑΙΘ/ΓΔΑΜΤΕ/ΔΠΑΝΣΜ/106496/9864/1307 (2) 
Διόρθωση του ονόματος του φερόμενου ως ιδιοκτήτη 
Αναστασίου Παπαλά και αναδημοσίευση του χαρα¬ 
κτηρισμού ως νεώτερου μνημείου του κτηρίου ιδιοκτη¬ 
σίας του, που βρίσκεται επί της οδού Τέλλου Άγρα 7, 
στο Βαρούσι Τρικάλων, του Δήμου Τρικκαίων Περιφε¬ 
ρειακής Ενότητας Τ ρικάλων, Περιφέρειας Θεσσαλίας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 90 του Π.Δ. 63/2005 (Α' 98) «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» καθώς και ότι από την εφαρμογή 
των κανονιστικών αυτών διατάξεων δεν προκαλείται 
δαπάνη σε βάρος του Κρατικού Προϋπολογισμού. 

β) Του Π.Δ. 24/2015 (Α' 20) Σύσταση Υπουργείου Πο¬ 
λιτισμού, Παιδείας και Θρησκευμάτων. 

γ) Του Π.Δ. 25/2015 (Α' 21) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

δ) Της με αριθμ. Υ98/27-2-2015 απόφασης Πρωθυπουρ¬ 
γού για την «Ανάθεση αρμοδιοτήτων στον Αναπληρωτή 
Υπουργό Πολιτισμού, Παιδείας και Θρησκευμάτων Νικό¬ 
λαο Ξυδάκη» (Β' 299). 

ε) Του Ν. 3028/2002 (Α' 153) «Για την προστασία των Αρ¬ 
χαιοτήτων και εν γένει της Πολιτιστικής Κληρονομιάς». 

στ) Του Ν. 2039/1992 (Α' 61) «Περί Κύρωσης της Σύμβα¬ 
σης για την προστασία της Αρχιτεκτονικής Κληρονομιάς 
της Ευρώπης». 

ζ) Του Π.Δ. 104/2014 (Α' 171) «Οργανισμός Υπουργείου 
Πολιτισμού και Αθλητισμού», καθώς και το Π.Δ. 191/2003 
(Α' 146) «Οργανισμός του Υπουργείου Πολιτισμού» κατά 
το μέρος που αυτό διατηρείται σε ισχύ με το άρθρο 70 
του Π.Δ. 104/2014. 

2. Την υπουργική απόφαση ΥΠΠΟ/ΔΟΕΠΥ/ΤΠΟΝΥΣ/ 
14/3698/20-1-2004 «Οργάνωση και λειτουργία των Συμ¬ 
βουλίων του Ν. 3028/2002» (Β' 70). 

3. Την υπουργική απόφαση ΥΠΠΟ/ΔΙΛΑΠ/Γ/1082/ 
41631/22-8-1995 «Χαρακτηρισμός ως ιστορικού διατηρη¬ 
τέου μνημείου της οικίας ιδ. Αναστασίου Πασπαλά, στο 
Βαρούσι Τρικάλων» (ΦΕΚ 799/Β'/14-9-1995). 

4. Την από 14-1-2015 εισήγηση της Διεύθυνσης Προ¬ 
στασίας και Αναστήλωσης Νεωτέρων και Συγχρόνων 
Μνημείων και τα λοιπά στοιχεία του φακέλου. 

5. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων, με αριθμό Πρακτικού 2/ 
15-1-2015, (θέμα 4°), αποφασίζουμε: 

Τη διόρθωση επί το ορθόν του ονόματος του φε¬ 
ρόμενου ως ιδιοκτήτη του κτηρίου που βρίσκεται επί 
της οδού Τέλλου Άγρα 7, στο Βαρούσι Τρικάλων, του 
Δήμου Τρικκαίων, Περιφερειακής Ενότητας Τρικάλων, 
Περιφέρειας Θεσσαλίας, από Αναστάσιος Πασπαλάς και 
Αναστασία Πασπαλά στο ορθό Αναστάσιος Παπαλάς. 

Η παρούσα δεν αποτελεί αναγνώριση κυριότητας ή 
τίτλου ιδιοκτησίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΝΙΚΟΛΑΟΣ ΞΥΔΑΚΗΣ 


Αριθμ. οικ. 1653 (3) 

Αυτοδίκαιη άρση της αναγκαστικής απαλλοτρίωσης που 
κηρύχθηκε για την κατασκευή του έργου: «Κατασκευή 
ανασχετικού φράγματος στη θέση “ΣΑΡΑΠΙΟ” Χίου». 

Η ΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2882/2001 (Φ.Ε.Κ. 17/τ.Α'/6-2-2001) 
«Κώδικας Αναγκαστικών Απαλλοτριώσεων» όπως ισχύει 
μετά τις τροποποιήσεις με το Ν. 4070/2012 (Φ.Ε.Κ. 82/ 
τ.Α'/10-4-2012). 

2. Τις διατάξεις του Ν. 2985/2002 (Φ.Ε.Κ. 18/τ.Α'/4-2-2002) 
«Προσαρμογή του Κώδικα Αναγκαστικών Απαλλοτριώ¬ 
σεων στο Σύνταγμα». 

3. Την υπ’ αριθμ. Δ6Α1104503ΕΞ 2011/21-7-2011 (ΦΕΚ 
1670/τ.Β'/27-7-2011) κοινή υπουργική απόφαση των 
Υπουργών Διοικητικής Μεταρρύθμισης και Ηλεκτρονικής 
Διακυβέρνησης και Οικονομικών «Εναρξη λειτουργίας 
της Γ ενικής Γ ραμματείας Δημόσιας Περιουσίας». 

4. Τις διατάξεις του άρθρου 163 παρ. ε του Ν. 3852/2010 
(ΦΕΚ 87/τ.Α'/7-6-2010) «Νέα αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» σε συνδυασμό με αυτές της παρ. 1 του 
άρθρου 140 του Ν. 4070/2012. 

5. Τις διατάξεις του άρθρου 159 παρ. 1β του Ν. 3852/2010 
(ΦΕΚ 87/τ.Α'/7-6-2010) «Νέα αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

6. Την με αριθμό 15/2015 απόφαση του Περιφερει¬ 
ακού Συμβουλίου της Περιφέρειας Βορείου Αιγαίου 
(ΑΔΑ:6ΞΦΘ7ΛΩ-ΤΚΑ) με την οποία εγκρίθηκε έκδοση 
πράξεως βεβαιώσεως της ήδη επελθούσας αυτοδίκαιης 
άρσης της αναγκαστικής απαλλοτρίωσης που κηρύ¬ 
χθηκε με την με αριθμό 114/30-5-2007 απόφαση του 
Νομαρχιακού Συμβουλίου Χίου υπέρ της Νομαρχιακής 
Αυτοδιοίκησης Χίου, για λόγους δημοσίας ωφέλειας και 
ειδικότερα για την κατασκευή του έργου «Κατασκευή 
ανασχετικού φράγματος στη θέση “ΣΑΡΑΠΙΟ” Χίου» 
συνολικής εδαφικής εκτάσεως 19.078,58 τ.μ κείμενης 
εντός των διοικητικών ορίων της Δημοτικής Ενότητας 
Καρδάμυλων του Δήμου Χίου - Νομού Χίου. 

7. Την με α/α 66/2007 απόφαση της Νομαρχιακής Επι¬ 
τροπής Β' της Νομαρχιακής Αυτοδιοίκησης Χίου με την 
οποία εγκρίθηκαν ο κτηματολογικός πίνακας και το 
κτηματολογικό διάγραμμα την εν λόγω έκτασης. 

8. Την υπ’ αριθμ. 3/2008 απόφαση του Μονομελούς 
Πρωτοδικείου Χίου στην οποία ορίζεται προσωρινή τιμή 
μονάδας και γίνεται αναγνώριση δικαιούχων και δημο¬ 
σιεύεται στις 12-2-2008. 

9. Την υπ’ αριθμ. 171/2009 απόφαση του Εφετείου Αι¬ 
γαίου στην οποία καθορίστηκε η οριστική τιμή μονάδας 
της εν λόγω απαλλοτρίωσης. 

10. Το άρθρο 17 παρ. 4 του Συντάγματος και ειδικότερα 
το άρθρο 7 παρ. I και II και άρθρο 3 του Ν. 2882/2001 
συνάγεται ότι η κηρυχθείσα αναγκαστική απαλλοτρίωση 
αίρεται αυτοδικαίως εάν δεν συντελεσθεί, δηλ. αν δεν 
καταβληθεί η αποζημίωση ή δεν δημοσιευθεί στο ΦΕΚ 
η παρακατάθεση της αποζημίωσης εντός δεκαοκτώ 
μηνών από την δημοσίευσης της απόφασης προσωρινού 
καθορισμού της αποζημιώσεως. 

11. Το ότι από τις ίδιες ως άνω διατάξεις προβλέπε- 
ται η υποχρέωση της αρμόδιας για την κήρυξη της 
απαλλοτρίωσης αρχής να εκδώσει βεβαιωτική πράξη για 

την επελθούσα αυτοδίκαιη άρση της απαλλοτρίωσης η 
οποία δημοσιεύεται στην Εφημερίδα της Κυβερνήσεως. 

12. Το γεγονός ότι από τις 18-8-2009 ήδη έχει παρέλθει 
χρονικό διάστημα πλέον των 18 μηνών από την δημο¬ 
σίευση της απόφασης του Μονομελούς Πρωτοδικείου 
Χίου για τον προσωρινό προσδιορισμό της αποζημίωσης 
(ημ/νια δημοσίευσης 12-2-2008) χωρίς να έχει έως σή¬ 
μερα παρακαταχεθεί νομίμως η δικαστικώς ορισθείσα 
αποζημίωση στο Ταμείο Παρακαταθηκών και Δανείων. 

13. Το ότι αρμόδια αρχή για να εκδώσει βεβαιωτική 
πράξη για την επελθούσα αυτοδίκαιη άρση της απαλλο¬ 
τρίωσης είναι αυτή που την κήρυξε ήτοι το Περιφερεια¬ 
κό Συμβούλιο ως συνέχεια του Νομαρχιακού Συμβουλίου 
(αρθ. 163 στ. και ε του Ν. 3852/2010), αποφασίζουμε: 

Την έκδοση πράξεως βεβαιώσεως της ήδη επελθού- 
σας αυτοδίκαιης άρσης της αναγκαστικής απαλλοτρί¬ 
ωσης που κηρύχθηκε με την με αριθμό 114/30-5-2007 
απόφαση του Νομαρχιακού Συμβουλίου Χίου υπέρ της 
Νομαρχιακής Αυτοδιοίκησης Χίου, για λόγους δημοσίας 
ωφέλειας και ειδικότερα για την κατασκευή του έργου 
«Κατασκευή ανασχετικού φράγματος στη θέση “ΣΑΡΑ- 
ΠΙΟ” Χίου» συνολικής εδαφικής εκτάσεως 19.078,58 τ.μ 
κείμενης εντός των διοικητικών ορίων της Δημοτικής 
Ενότητας Καρδάμυλων του Δήμου Χίου - Νομού Χίου, 
όπως απεικονίζεται στον από τον Μάιο 2007 κτηματο- 
λογικό πίνακα και κτηματολογικό διάγραμμα και υπό 
κλίμακα 1:100, που συντάχθηκαν υπό του Πολιτικού 
Μηχανικού, Νικολάου Κεφαλούκου και ελέγχθηκαν και 
θεωρήθηκαν από την Δ/νση Τεχνικών Υπηρεσιών της 
Νομαρχιακής Αυτοδιοίκησης Χίου και εγκρίθηκαν με την 
με α/α 66/2007 απόφαση της Νομαρχιακής Επιτροπής 
Β' της Νομαρχιακής Αυτοδιοίκησης Χίου. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Χίος, 11 Μαρτίου 2015 

Η Περιφερειάρχης 
ΧΡΙΣΤΙΑΝΑ ΚΑΛΟΓΗΡΟΥ 

-♦- 

Αριθμ. 86394/1654 (4) 

Μη έγκριση της άρσης ασυμφωνίας μεταξύ εγκεκριμέ¬ 
νου ρυμοτομικού σχεδίου και διαμορφωμένης κατά¬ 
στασης της βορειοδυτικής οικοδομικής γραμμής του 
Ο.Τ. 527 του Σχεδίου Πόλης Αγρίνιου. 

Ο ΑΝΤΙΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Την με αριθμ. 296694/5007/3-11-2014 απόφαση του 
Περιφερειάρχη Δυτικής Ελλάδας (ΦΕΚ 3081/Β'/17-11-2014) 
περί μεταβίβασης αρμοδιοτήτων στους Αντιπερκρερει- 
άρχες. 

2. Τις δ/ξεις των άρθρων 94 και 186 του Ν. 3852/2010 
(ΦΕΚ 87/Α77-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

3. Τις δ/ξεις του Νομ/κού δ/τος της 17-7-1923, όπως 
μεταγενέστερα τροποποιήθηκαν - συμπληρώθηκαν. 

4. Τις δ/ξεις του Π.δ/τος της 18-10-1925 περί τρόπου δι- 
ορθώσεως ασυμφωνιών, όπως τροποποιήθηκε και ισχύει. 

5. Τις δ/ξεις του κεφ. II του από 3-4-1929 Π.δ/τος, 
που διατηρήθηκαν σε ισχύ με το άρθ. 31, παρ. 3, του 
Ν. 1557/1985. 


6. Την εγκύκλιο με αριθμ. 43511/161/55/13-6-1988 του 
ΥΠΕΧΩΔΕ. 

7. Τις δ/ξεις της παρ. 5 του άρθρου 11 του Ν. 3212/2003, 
του άρθρου 20 του Ν. 2508/1997 και του άρθρου 8 του 
Ν. 1337/1983. 

8. Τις δ/ξεις του άρθρου 29 του Ν. 2831/2000 (ΦΕΚ 140/ 
Α'/13-6-2000), όπως αντικαταστάθηκαν με το άρθρο 10 
του Ν. 3044/2002 (ΦΕΚ 197/Α727-8-2002). 

9. Την παρ. 1 του άρθρου 31 του Ν. 4067/2012 (ΝΟΚ). 

10. Το άρθρο 62 του Ν. 4280/2014 (ΦΕΚ 159/Α78-8-2014). 

11. Την με αριθμ. 10/2012 εγκύκλιο του Υ.Π.Ε.Κ.Α.. 

12. Την με αριθμ. πρωτ. Δήμου Αγρίνιου 3399/5-6-2012 
αίτηση του Κρέτση Τριαντάφυλλου. 

13. Το με αριθμ. πρωτ. 3399/23-11-2012 έγγραφο της 
Δ/νσης Πολεοδομίας και Πολεοδομικού Σχεδιασμού 
(Υπηρεσία Δόμησης) του Δήμου Αγρίνιου, με το οποίο 
μας υποβλήθηκε ο φάκελος για την άρση ασυμφωνίας 
μεταξύ εγκεκριμένου ρυμοτομικού σχεδίου και διαμορ¬ 
φωμένης κατάστασης της βορειοδυτικής οικοδομικής 
γραμμής του Ο.Τ. 527 του Σχεδίου Πόλης Αγρίνιου. 

14. Την με αριθμ. πρωτ. 275388/7440/28-2-2014 εισήγη¬ 
ση της Δ/νσης Περιβάλλοντος και Χωρικού Σχεδιασμού 
της Περιφέρειας Δυτικής Ελλάδος προς το ΣΥ.ΠΟ.ΘΑ. 
Π.Ε. Αιτ/νίας για την έγκριση της αιτούμενης άρσης 
ασυμφωνίας. 

15. Το με αριθμ. πρωτ. 56/44221/26-5-2014 έγγραφο του 
ΣΥ.ΠΟ.Θ.Α. Π.Ε. Αιτ/νίας, με το οποίο μας διαβιβάστηκε 
Απόσπασμα Πρακτικού της από 13-5-2014 συνεδρίασής 
του και το με αριθμ. 113/86813/12-1-2015 έγγραφο του 
ΣΥ.ΠΟ.Θ.Α. Π.Ε. Αιτ/νίας, με το οποίο μας διαβιβάστηκε 
Απόσπασμα Πρακτικού της από 16-12-2014 συνεδρίασής 
του, με τις αποφάσεις του για αναβολή του θέματος 
προκειμένου να υποβληθούν συμπληρωματικά στοιχεία. 

16. Τα με αριθμ. πρωτ. οικ./1191/28-2-2014, 2867/3-7-2014, 
117/12-1-2015 έγγραφα της Δ/νσης Υπηρεσίας Δόμησης 
και Πολεοδομικού Σχεδιασμού του Δήμου Αγρίνιου, με 
τα οποία μας διαβιβάστηκαν συμπληρωματικά στοιχεία 
που αφορούν στην άρση ασυμφωνίας στο Ο.Τ 527 του 
ρυμοτομικού Σχεδίου Πόλης Αγρίνιου. 

17. Το με αριθμ. πρωτ. 4/2738/23-3-2015 έγγραφο του 
ΣΥ.ΠΟ.Θ.Α. Π.Ε. Αιτ/νίας, με το οποίο μας διαβιβάστηκε 
Απόσπασμα Πρακτικού της από 2-3-2015 συνεδρίασής 
του, με την ομόφωνη απόφαση απόρριψης της με αρ. 
275388/7440/28-2-2014 εισήγησης της Δ/νσης Περιβάλ¬ 
λοντος και Χωρικού Σχεδιασμού της Περιφέρειας Δυτι¬ 
κής Ελλάδας διότι:« ...από τη σχετική κυκλοφοριακή με¬ 
λέτη του Δήμου Αγρίνιου δεν προκύπτει η αναγκαιότητα 
μετατόπισης της οικοδομικής γραμμής...», αποφασίζουμε: 

Την μη έγκριση της αιτούμενης άρσης ασυμφωνίας 
μεταξύ εγκεκριμένου ρυμοτομικού σχεδίου και διαμορ¬ 
φωμένης κατάστασης της βορειοδυτικής οικοδομικής 
γραμμής του Ο.Τ. 527 του Σχεδίου Πόλης Αγρίνιου, σύμ¬ 
φωνα με την από 2-3-2015 σχετική γνωμοδότηση του 
ΣΥ.ΠΟ.Θ.Α. Π.Ε. Αιτ/νίας. 

Η ισχύς αυτής της απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερ¬ 
νήσεως. 

Κατά της απόφασης αυτής επιτρέπεται η υποβολή 
προσφυγής ενώπιον του Γενικού Γραμματέα της οικείας 
Αποκεντρωμένης Διοίκησης, μόνο για παράβαση νόμου, 
μέσα σε προθεσμία 15 ημερών από την δημοσίευσή 

της στην Εφημερίδα της Κυβερνήσεως, κτλ. σύμφωνα 
με το άρθρο 227, παρ. Ι.α, του Ν. 3852/2010 (ΦΕΚ 87/ 
Α77-6-2010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 22 Απριλίου 2015 

Ο Αντιπεριφερειάρχης 
ΝΙΚΟΛΑΟΣ ΥΦΑΝΤΗΣ 

- ♦ - 

Αριθμ. 86386/1653 (5) 

Μη έγκριση της τροποποίησης στο Ο.Τ. 47 σχεδίου πό¬ 
λης Ματαράγκας, Δημ. Ενότητας Αρακύνθου, Δήμου 
Αγρίνιου. 

Ο ΑΝΤΙΠΕΡΙΦΕΡΕΙΑΡΧΗΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Την με αριθμ. 296694/5007/3-11-2014 απόφαση του 
Περιφερειάρχη Δυτικής Ελλάδας (ΦΕΚ 3081 Β'/17-11-2014) 
περί μεταβίβασης αρμοδιοτήτων στους Αντιπεριφερει- 
άρχες. 

2. Τις δ/ξεις των άρθρων 94 και 186 του Ν. 3852/2010 
(ΦΕΚ 87 Α'/7-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

3. Τις δ/ξεις του Νομ/κού δ/τος της 17-7-1923, όπως 
μεταγενέστερα τροποποιήθηκαν - συμπληρώθηκαν και 
ειδικότερα τα άρθρα 1, 2, 3 και 70 αυτού. 

4. Τις διατάξεις του κεφ. II του από 3-4-1929 Π.δ/τος, 
που διατηρήθηκαν σε ισχύ με το άρθ. 31, παρ. 3, του 
Ν. 1557/1985. 

5. Την εγκύκλιο με αριθμ. 43511/161/55/13-6-1988 του 
ΥΠΕΧΩΔΕ. 

6. Τ ις δ/ξεις της παρ. 5 του άρθρου 11 του Ν. 3212/2003 
(ΦΕΚ 308 Δ731-12-2003), του άρθρου 20 του Ν. 2508/1997 
και του άρθρου 8 του Ν. 1337/1983. 

7. Τις δ/ξεις του άρθρου 29 του Ν. 2831/2000 (ΦΕΚ 140 
Α72000), όπως αντικαταστάθηκαν με το άρθρο 10 του 
Ν. 3044/2002 (ΦΕΚ 197 Α727-8-2002). 

8. Την παρ. 1 του άρθρου 31 του Ν. 4067/2012 (ΝΟΚ). 

9. Το Ν. 4280/2014 (ΦΕΚ 159 Α78-8-2014), άρθρο 62. 

10. Την 10/2012 εγκύκλιο του Υ.Π.Ε.Κ.Α.. 

11. Το με αριθμ. πρωτ. 184/1-8-2012 έγγραφο του Δή¬ 
μου Αγρίνιου, με το οποίο μας διαβιβάστηκε ο φάκελος 
που αφορά αιτούμενη τροποποίηση του σχεδίου πό¬ 
λης Ματαράγκας, Δ. Ενότητας Αρακύνθου, Δ. Αγρίνιου. 
Συγκεκριμένα προτείνεται η δημιουργία πεζοδρόμου 
(τυφλού) στο εσωτερικό του οικοδομικού τετραγώνου 
47 και η μετατόπιση της οικοδομικής γραμμής στο όριο 
του υπάρχοντος δρόμου, ώστε αυτός να διαπλατυνθεί 
στη θέση αυτή και να μην προσκυρώνουν την έκταση 
οι ιδιοκτησίες για να αποκτήσουν πρόσωπο στην οδό 
οχ. Πόλης. 

12. Την με αριθμ. πρωτ. 280349/6640/16-10-2014 εισήγη¬ 
ση της Δ/νσης Περιβάλλοντος και Χωρικού Σχεδιασμού 
της Περιφέρειας Δυτικής Ελλάδας προς το ΣΥ.ΠΟ.Θ.Α. 
Π.Ε. Αιτ/νίας για την μη έγκριση της αιτούμενης τροπο¬ 
ποίησης του Σχεδίου Πόλεως Ματαράγκας, Δ. Ενότητας 
Αρακύνθου, Δ. Αγρίνιου, καθώς αυτή δεν δικαιολογείται 
από πολεοδομικούς ή άλλους λόγους που να συνάδουν 
με το δημόσιο συμφέρον. 

13. Το με αριθμ. πρωτ. 35635/26/23-3-2015 έγγραφο του 
ΣΥ.ΠΟ.Θ.Α. Π.Ε. Αιτ/νίας, με το οποίο μας διαβιβάστηκε 


Απόσπασμα Πρακτικού της από 2-3-2015 συνεδρίασής 
του με την ομόφωνα αρνητική γνωμοδότηση του για 
την αιτούμενη τροποποίηση, διότι «... δεν αιτιολογείται 
η αιτούμενη μετατόπιση της οικοδομικής γραμμής στο 
ΟΤ 47 του σχεδίου πόλης Ματαράγκα, της ΔΕ Αρα¬ 
κύνθου .Από την ισχύουσα νομοθεσία πολεοδομικού 

σχεδιασμού δεν επιτρέπεται η δημιουργία αδιέξοδων 
κοινόχρηστων χώρων για την εξυπηρέτηση ιδιωτικών 
συμφερόντων βάσει της εγκ. 55/88 του ΥΠΕΚ κεφ. Δ. Η 
ιδιοκτησία 01, 02, 03 και 04 θα πρέπει να υπαχθεί στη 
σχετική διαδικασία τακτοποίησης με πράξη αναλογι¬ 
σμού λόγω ρυμοτομίας κατά τα άρθρα 300,301.,304 

και ΚΒΠΝ (ΦΕΚ 580/Δ71999)», αποφασίζουμε: 

Την μη έγκριση της αιτούμενης τροποποίησης στο 
Ο.Τ. 47 του σχεδίου πόλης Ματαράγκας, Δημ. Ενότη¬ 
τας Αρακύνθου, Δήμου Αγρίνιου, για τους λόγους που 
αναφέρονται στο ανωτέρω αρ. 13 σχετικό έγγραφο του 
ΣΥ.ΠΟ.Θ.Α. Π.Ε. Αιτ/νίας. 

Η ισχύς αυτής της απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερ¬ 
νήσεως. 

Κατά της απόφασης αυτής επιτρέπεται η υποβολή 
προσφυγής ενώπιον του Γενικού Γραμματέα της οικείας 
Αποκεντρωμένης Διοίκησης, μόνο για παράβαση νό¬ 
μου μέσα σε προθεσμία 15 ημερών από τη δημοσίευσή 
της στην Εφημερίδα της Κυβερνήσεως (άρθρο 227.1.α, 
Ν. 3852/2010, ΦΕΚ 87 Α72010). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 21 Απριλίου 2015 

Ο Αντιπεριφερειάρχης 
ΝΙΚΟΛΑΟΣ ΥΦΑΝΤΗΣ 

-♦- 

Αριθμ. 11140/242 (6) 

Χαρακτηρισμός ως επείγουσας ανάγκης, της πραγμα¬ 
τοποίησης απαλλοτρίωσης ακινήτων, με την σύνταξη 
πράξης αναλογισμού, προς εφαρμογή του εγκεκρι¬ 
μένου ρυμοτομικού σχεδίου Πέτα Δήμου Νικολάου 
Σκουφά Ν. Άρτας, των οδών μεταξύ των Ο.Τ.-Θ2, 05, 
09, 56, 74, 93,113,112,111, 97, 86, 78, 79, 84, 81, 68, 66, 
47, 48 και 41. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 3852/2010 (ΦΕΚ 87/Α72010) 
και συγκεκριμένα το άρθ.-186 αυτού καθώς και του 
Π.Δ. 140/2010 (ΦΕΚ 233/Α727-12-2010) «Οργανισμός της 
Περιφέρειας Ηπείρου. 

2. Τ ις διατάξεις άρθ.-32 του από 17-7-1923 Δ/τος για 
σχέδια πόλεων κ,λπ. όπως τροποποιήθηκαν μεταγενέ¬ 
στερα. 

3. Τις διατάξεις του από 26-5-1924 Π.Δ. (ΦΕΚ 123/Α7 
30-5-1924), «Περί εκτέλεσης του άρθρου 37 του από 17 
Ιουλίου 1923 Ν.Δ. «περί σχεδίων πόλεων κ.λπ. εν επει- 
γούση ανάγκη», καθώς και το Π.Δ./14-4-1925 (ΦΕΚ 99/ 
Α723-4-1925) «περί κανονισμού διαδικασίας δια την 
απαλλοτρίωση ακινήτων καταλαμβανόμενων δια την 
εφαρμογή σχεδίου πόλεως». 

4. Τις διατάξεις του Ν. 5269/1931 περί αδειών οικοδο¬ 
μής κ.λπ. σε ρυμοτομούμενα ακίνητα όπως και το από 
7-5-1936 Β.Δ. για την εκτέλεση της παρ.-3 του άρθρ.-6 

του πιο πάνω Νόμου, όπως ισχύουν μετά τις διατάξεις 
του Α.Ν. 625/1968 για τη συμπλήρωση κ.λπ. των γενικών 
διατάξεων περί σχεδίων πόλεων και των Ν. 653/1977 και 
Ν. 651/1977 όπως ισχύουν σήμερα. 

5. Τις διατάξεις του Ν.Δ. 690/1948. 

6. Τις διατάξεις του Α.Ν. 1731/1939 «περί αναγκαστι¬ 
κών απαλλοτριώσεων», όπως αντικαταστάθηκε από το 
Ν.Δ. 797/1971 και το Ν. 2882/2001 «κώδικας αναγκαστικής 
απαλλοτρίωσης ακινήτων». 

7. Τις διατάξεις του Ν. 2839/2000 (ΦΕΚ 196/Α'/2000) 
άρθρ.-7. 

8. Τις διατάξεις του Ν. 1577/1985 (περί ΓΟΚ ΦΕΚ 210/Α7 
1985) όπως τροποποιήθηκε με το Ν. 2831/12-6-2000 (ΦΕΚ 
140/Α713-6-2000), το Ν. 4067/2012 (ΦΕΚ 79/Α79-4-2012) 
και το Ν. 4315/2014 (ΦΕΚ 269/Α72014). 

9. Τις διατάξεις του Ν. 1337/1983 και ειδικά το άρθ.-5 
παρ.3 αυτού όπως τροποποιήθηκε και ισχύει. 

10. Τις διατάξεις του Ν. 2508/1997 (ΦΕΚ 124/Α713-6-1997) 
και ειδικότερα το άρθρ.-17 παρ.1,3 και4 όπως επίσης και 
τις διατάξεις του Π.Δ/26-5-1993 (ΦΕΚ 648/Δ714-6-1993). 

11. Το Β.Δ. της 6-10-1949 «Περί εγκρίσεως του πολεο- 
δομικού σχεδίου του οικισμού Πέτα Άρτης και των όρων 
και περιορισμών δόμησης των οικοπέδων αυτού» (ΦΕΚ 
275/Α722-10-1949). 

12. Την με αριθμ. 4872/437/16-5-1989 υπουργική από¬ 
φαση «Εγκριση Γενικού Πολεοδομικού Σχεδίου (Γ.Π.Σ.) 
Πέτα Ν. Αρτας (ΦΕΚ 316/Δ724-5-1989). 

13. Την με αριθμ. 1471/20-4-1990 απόφαση Νομάρχη 
Αρτας «Εγκριση πολεοδομικής μελέτης αναθεώρησης 
σχεδίου πόλεως Πέτα Ν. Αρτας (ΦΕΚ 272/Δ714-5-1990) 
όπως τροποποιήθηκε και ισχύει. 

14. Το με αριθμ. πρωτ. 14/23-1-2015 έγγραφο Δήμου 
Νικολάου Σκουφά Αρτας, με το οποίο ζητείται η επί¬ 
σπευση της διαδικασίας απαλλοτριώσεως των υπό του 
ισχύοντος πολεοδομικού σχεδίου του οικισμού Πέτα 
Δήμου Νικολάου Σκουφά Αρτης, ρυμοτομούμενων ακι¬ 
νήτων κειμένων επί των οδών μεταξύ των Ο.Τ.-02, 05, 
09, 56, 74, 93,113,112,111, 97, 86, 78, 79, 84, 81, 68, 66, 47, 
48 και 41, δεδομένου ότι βρίσκονται σε εξέλιξη έργα 
ύδρευσης και αποχέτευσης. 

15. Σύμφωνα με τις διατάξεις του από 26-5-1924 Π.Δ. 
(ΦΕΚ 123/Α730-5-1924), «Περί εκτέλεσης του άρθρου 37 
του από 17 Ιουλίου 1923 Ν.Δ. «περί σχεδίων πόλεων κ.λπ. 
εν επειγούση ανάγκη», καθώς και το Π.Δ./14-4-1925 (ΦΕΚ 
99/Α723-4-1925) «περί κανονισμού διαδικασίας δια την 


απαλλοτρίωση ακινήτων καταλαμβανόμενων δια την 
εφαρμογή σχεδίου πόλεως» και την επείγουσα ανάγκη 
εκτέλεσης της ως άνω ρυμοτομίας, η οποία επιβάλλεται 
για την εκτέλεση έργων υποδομής στις εν λόγω οδούς 
προκειμένου να περάσει το σύστημα ύδρευσης και το 
δίκτυο αποχέτευσης. 

16. Επειδή σε περίπτωση επείγουσας ανάγκης εφαρ¬ 
μόζεται η διαδικασία προσωρινού καθορισμού της απο¬ 
ζημίωσης που ορίζεται στο άρθ.-18Α του Ν.Δ. 797/1971, 
όπως αυτό προστέθηκε με το άρθ.-34 του Ν. 2040/1992. 
Το επείγον της ανάγκης αναγνωρίζεται με απόφαση 
του οικείου Περιφερειάρχη (άρθ.-227 ΚΠΝ, άρθ.-22 
Ν. 947/1979, άρθ.-5 παρ.3 Ν. 1337/1983). 

17. Η εν λόγω περιοχή δεν εμπίπτει σε ζώνη πεντακο- 
σίων μέτρων από την ακτή, σε παραδοσιακό οικισμό, 
σε τοπίο ιδιαιτέρου φυσικού κάλλους, σε αρχαιολογικό 
χώρο, σε δάση και δασικές εκτάσεις και σε περιοχές 
προστατευόμενες βάσει διεθνών συνθηκών ή βάσει των 
άρθ.-18 και άρθ.-19 του Ν. 1650/1986 (ΦΕΚ 160/Α71986) 
«προστασία του περ/ντος από τη ρύπανση», όπως ισχύει. 

18. Με τις κανονιστικές διατάξεις της Απόφασης αυ¬ 
τής δεν προκαλείται δαπάνη σε βάρος του Δημοσίου 
ή του Ο.Τ.Α. κατά τις διατάξεις του άρθρου 29Α του 
Ν. 2081/1992, όπως αυτό ισχύει. 

Κατόπιν όλων των ανωτέρω, αποφασίζουμε: 

Για τους λόγους που αναφέρονται στο σκεπτικό της 
παρούσας απόφασης, αναγνωρίζουμε ως επείγουσα 
ανάγκη την πραγματοποίηση απαλλοτρίωσης ακινήτων, 
με την σύνταξη πράξης αναλογισμού, προς εφαρμογή 
του εγκεκριμένου ρυμοτομικού σχεδίου Πέτα Δήμου 
Νικολάου Σκουφά Ν. Άρτας, ακινήτων επί των οδών 
μεταξύ των Ο.Τ.-02, 05, 09, 56, 74, 93,113,112,111, 97, 86, 
78, 79, 84, 81,68, 66,47, 48 και 41. 

Ορίζουμε όπως η κατά τα άρθρα 32-34 του από 
17-7-1923 Ν.Δ/τος «περί σχεδίων πόλεων, κομών κ.λπ.» 
τηρητέα διαδικασία ενεργηθεί σύμφωνα με τις διατάξεις 
του άρθρου 37 του αυτού ως άνω Ν.Δ/τος σε συνδυα¬ 
σμό προς τις διατάξεις του Π.Δ/τος της 26-5-1924 «περί 
εκτελέσεως του άρθρου 37 του Ν.Δ/τος της 17-7-1923» 
σε επείγουσα ανάγκη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 22 Απριλίου 2015 

Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

